Решение на Общия съд (осми състав) от 9 юли 2025 г. — Seedless Gold International/CPVO — Ángel Teresa Hermanos (Queen)
(Дело T‑74/24)
„ Сортове растения — Искане за вписване на прехвърлянето на правото на закрила на Общността на сортовете растения за сорта „Queen“ — Задължение за полагане на грижа “
1.      Жалба за отмяна — Компетентност на съда на Съюза — Искане за постановяване на декларативно решение — Недопустимост
(член 263 ДФЕС)
(вж. т. 19)
2.      Селско стопанство — Еднаква правна уредба — Закрила на сортовете растения — Производство по обжалване — Обжалване пред съда на Съюза — Процесуална роля на Службата на Общността за сортовете растения — Възможност тази служба да подкрепя исканията на жалбоподателя, макар да е посочена като ответник
(Процедурен правилник на Общия съд, член 172)
(вж. т. 21)
3.      Селско стопанство — Еднаква правна уредба — Закрила на сортовете растения — Прехвърляне — Вписване на прехвърлянето в регистъра — Компетентност на Службата на Общността за сортовете растения — Граници
(Регламент на Съвета № 2100/94, член 23, параграфи 1 и 2; Регламент на Комисията № 874/2009, член 79, параграф 1 и член 80)
(вж. т. 30—32)
4.      Селско стопанство — Еднаква правна уредба — Закрила на сортовете растения — Искане за вписване на прехвърлянето на правото на закрила — Разглеждане от Службата на Общността за сортовете растения — Доказателствена сила на доказателствата — Критерии за преценка
(Регламент на Съвета № 2100/94, член 23, параграф 2; Регламент на Комисията № 874/2009, член 79)
(вж. т. 33—36, 58 и 59)
5.      Жалба за отмяна — Обжалван акт — Преценка на законосъобразността в зависимост от наличните данни към момента на приемането на акта
(член 263 ДФЕС)
(вж. т. 80)
Диспозитив
1)
Отхвърля жалбата.
2)
Seedless Gold International, SL, Службата на Общността за сортовете растения (CPVO) и Ángel Teresa Hermanos, SA, понасят съответно направените от тях съдебни разноски.